12. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ.61993/Υ.538 της 12 Μαΐου/26 Ιουν. 1965 (ΦΕΚ Β΄  385) Περί αυξήσεως των υπό του Ταμείου Επικουρικής Ασφαλίσεως Υπαλλήλων Εμπορικών Καταστημάτων παρεχομένων συντάξεων κατά ποσοστόν 15%. Έχοντες υπ’ όψιν: 1)Τας διατάξεις του άρθρ. 2 του υπ’ αριθ. 19/1944 Νόμου «περί εξουσιοδοτήσεως του Υπουργού Οικονομικών όπως προβαίνη εις τροποποιήσεις των φορολογικών συντελεστών». 2)Τας δια των υπ’ αριθ. 483/29.1.65 και 847/ 16.2.65 αναφοράς του Ταμείου Επικουρικής Ασφαλίσεως Υπαλλήλων Εμπορικών Καταστημάτων υποβληθείσας ημίν προτάσεις του Δ.Σ. αυτού, περί αυξήσεως των συντάξεων των συνταξιούχων του κατά 20%. 3)Την απόφασιν της Νομισματικής Επιτροπής, την ληφθείσαν κατά την 918 συνεδρίασιν αυτής της 3.5.1955 κοινοποιηθείσαν δια του υπ’ αριθ. 14786/ 16.5.1955 εγγράφου της και 4)Τα κρατούσας οικονομικάς συνθήκας, αποφασίζομεν: 1.Από της πρώτης του μεθεπομένου της δημοσιεύσεως της παρούσης μηνός αυξάνονται αι υπό του Ταμείου Επικουρικής Ασφαλίσεως Υπαλλήλων Εμπορικών Καταστημάτων καταβαλλόμεναι συντάξεις εις τους συνταξιούχους αυτού κατά ποσοστόν 15%. ΙΙ.Το σύνολον της ούτω αυξανομένης συντάξεως εν ουδεμιά περιπτώσει δύναται να υπερβαίνη τα τεθέντα ανώτατα όρια δια της παρ. 2 της υπ’ αριθ. 14786/16.5.55 αποφάσεως της Νομισματικής Επιτροπής. Η παρούσα δημοσιευθήτω δια της Εφημερίδος της Κυβερνήσεως. 39.Η.δ.11-12 Ταμείο Επικ.Ασφαλίσεως Υπαλ.Εμπορικών Καταστημάτων(ΤΕΑΥΕΚ) 